paragraph_text: Wachau je dolina u Austriji kroz koju teče rijeka Dunav, između gradova Melk i Krems, i jedna je od najvećih turističkih odredišta u Donjoj Austriji. Najposjećeniji su Opatija u Melku, barokni benediktinski samostan, i Dvorac Dürnstein, gdje je austrijski vojvoda Leopold V. zatočio engleskog kralja Rikarda I. na njegovom putu kući iz Trećeg križarskog rata u 12. stoljeću.